Title: พระราชกฤษฎีกากำหนดเขตที่ดิน ในท้องที่ตำบลเมืองปาน ตำบลบ้านขอ ตำบลทุ่งกว๋าว อำเภอเมืองปาน และตำบลบ้านเอื้อม ตำบลต้นธงชัย อำเภอเมืองลำปาง จังหวัดลำปาง ให้เป็นเขตปฏิรูปที่ดิน พ.ศ. 2542

พระราชกฤษฎีกา

พระราชกฤษฎีกา
กำหนดเขตที่ดิน
ในท้องที่ตำบลเมืองปาน ตำบลบ้านขอ
ตำบลทุ่งกว๋าว
อำเภอเมืองปาน และตำบลบ้านเอื้อม ตำบลต้นธงชัย
อำเภอเมืองลำปาง
จังหวัดลำปาง
ให้เป็นเขตปฏิรูปที่ดิน
พ.ศ. ๒๕๔๒

ภูมิพลอดุลยเดช ป.ร.
ให้ไว้ ณ วันที่ ๑๘
มิถุนายน พ.ศ. ๒๕๔๒
เป็นปีที่ ๕๔
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้า ฯให้ประกาศว่า

โดยที่เป็นการสมควรกำหนดเขตที่ดิน ในท้องที่ตำบลเมืองปาน
ตำบลบ้านขอ ตำบลทุ่งกว๋าว อำเภอเมืองปาน และตำบลบ้านเอื้อม ตำบลต้นธงชัย
อำเภอเมืองลำปาง จังหวัดลำปางให้เป็นเขตปฏิรูปที่ดิน

อาศัยอำนาจตามความในมาตรา ๒๒๑
ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่ง
แห่งพระราชบัญญัติการปฏิรูปที่ดินเพื่อการเกษตรกรรม พ.ศ. ๒๕๑๘ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑  พระราชกฤษฎีกานี้เรียกว่า พระราชกฤษฎีกากำหนดเขตที่ดิน
ในท้องที่ตำบลเมืองปาน ตำบลบ้านขอ ตำบลทุ่งกว๋าว อำเภอเมืองปาน และตำบลบ้านเอื้อม
ตำบลต้นธงชัยอำเภอเมืองลำปาง จังหวัดลำปาง ให้เป็นเขตปฏิรูปที่ดิน พ.ศ. ๒๕๔๒

มาตรา ๒[๑]  พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้ที่ดินในท้องที่ตำบลเมืองปาน ตำบลบ้านขอ
ตำบลทุ่งกว๋าว อำเภอเมืองปาน และตำบลบ้างเอื้อม ตำบลต้นธงชัย อำเภอเมืองลำปาง
จังหวัดลำปาง ภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดิน

มาตรา ๔  ให้รัฐมนตรีว่าการกระทรวงการคลัง
รัฐมนตรีว่าการกระทรวงเกษตรและสหกรณ์
และรัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
ชวน  หลีกภัย
นายกรัฐมนตรี

เอกสารแนบท้าย]

๑. แผนที่ท้ายพระราชกฤษฎีกาพระราชกฤษฎีกากำหนดเขตที่ดิน
ในท้องที่ตำบลเมืองปาน ตำบลบ้านขอตำบลทุ่งกว๋าว อำเภอเมืองปาน และตำบลบ้านเอื้อม
ตำบลต้นธงชัยอำเภอเมืองลำปาง จังหวัดลำปาง ให้เป็นเขตปฏิรูปที่ดินพ.ศ. ๒๕๔๒

(ดูข้อมูลจากภาพกฎหมาย)

หมายเหตุ: - เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่
ตำบลเมืองปาน ตำบลบ้านขอ ตำบลทุ่งกว๋าว อำเภอเมืองปาน และตำบลบ้านเอื้อม
ตำบลต้นธงชัยอำเภอเมืองลำปาง จังหวัดลำปาง
มีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพ
หรือต้องเช่าที่ดินของผู้อื่นประกอบเกษตรกรรมอยู่เป็นจำนวนมาก สมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน  จึงจำเป็นต้องตราพระราชกฤษฎีกานี้]

วิภา/ปรับปรุง
๑๙ ธันวาคม ๒๕๕๗

[๑] ราชกิจจานุเบกษา
เล่ม ๑๑๖/ตอนที่ ๕๔ ก/หน้า ๑๐/๓๐ มิถุนายน ๒๕๔๒